Uznesenie Krajského súdu Trnava sp. zn. 5To/51/2016 z 13. 7. 2016

Text rozhodnutia
Súd: Krajský súd Trnava Spisová značka: 5To/51/2016 Identifikačné číslo súdneho spisu: 2516010073 Dátum vydania rozhodnutia: 14. 07. 2016 Meno a priezvisko sudcu, VSÚ: JUDr. Vladimír Tencer ECLI: ECLI:SK:KSTT:2016:2516010073.2 Uznesenie Krajský súd v Trnave, predsedom senátu JUDr. Vladimírom Tencerom v trestnej veci proti obžalovanému X. I., pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zák., o odvolaní obžalovaného proti rozsudku Okresného súdu Piešťany zo dňa 18.5.2016, sp.zn. 8T/19/2016-215, dňa 14.7.2016 takto r o z h o d o l : Podľa § 312 ods. 4 Tr. por. predseda senátu odvolacieho súdu berie na vedomie späťvzatie odvolania obžalovaným X. I., nar. XX.XX.XXXX. o d ô v o d n e n i e : Napadnutým rozsudkom bol obžalovaný X. I. uznaný za vinného z prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zák. za čo mu bol uložený trest odňatia slobody v trvaní 18 /osemnásť/ mesiacov, pričom pre výkon trestu odňatia slobody bol podľa § 48 ods. 2 písm. a/ Tr. zák. zaradený do ústavu na výkon trestu odňatia slobody s minimálnym stupňom stráženia. Podľa § 287 ods. 1 Tr. por. súd obžalovanému uložil aj povinnosť uhradiť poškodenému L. N., nar. XX.XX.XXXX, trvale bytom K. T. XXX, škodu vo výške 111,26 Eur. Proti tomuto rozsudku podal v zákonnej lehote odvolanie obžalovaný, ktorý však pred začatím verejného zasadnutia výslovne prehlásil, že svoje odvolanie berie späť. Podľa § 312 ods. 4 Tr. por. vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Keďže nebola zistená žiadna prekážka pre uvedený postup, predseda senátu rozhodol tak, ako je to uvedené vo výrokovej časti tohto rozhodnutia. Poučenie: Proti tomuto uzneseniu nie je prípustný ďalší riadny opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:KSTT:2016:2516010073.2 (dáta aktuálne k 12. 11. 2026). Záväzné je znenie zverejnené súdom.




